Eesti Radikaaldemokraatlik Erakond

Eesti Radikaaldemokraatlik Erakond (lühend ERDE) oli aastatel 1917–1918 Eestis tegutsenud liberaalne partei.

Erakond asutati 1917. aasta suvel Tallinna liberaalide pooltRevolutsioon, kodusõda ja välisriikide interventsioon Eestis (1917-1920). I köide, Oktoobrirevolutsiooni võit ja nõukogude võimu kindlustamine. Veebruar 1917 - veebruar 1918. EKP Keskkomitee Partei Ajaloo Instituut, NLKP Keskkomitee Marksismi-Leninismi Instituudi Filiaal, Eesti NSV Teaduste Akadeemia Ajaloo Instituut. Tallinn : Eesti Raamat, 1977.. ERDE liidrid olid Ado Birk ja Jüri Jaakson, partei häälekandkandjaks oli mõnda aega Tallinna Teataja.

Eestimaa Kubermangu Ajutise Maanõukogu valimistel sai ERDE 4 kohta 62-st. Ülevenemaalise Asutava Kogu valimisteks moodustati ühine nimekiri sarnast agraarprogrammi omava Eesti Talurahva Liiduga, mis Eestimaa valimisringkonnas sai 5,8% häältest ja ühtegi saadikukohta ei võitnud. 1918. aasta alguse Eesti Asutava Kogu valimisteks liituti Eesti Demokraatliku Bloki valimisnimekirjaga, kuhu kuulusid veel Eesti Demokraatlik Erakond ja Eesti Maarahva Liit. Need valimised toimusid aga vaid osaliselt ja Asutavat Kogu ei moodustatud. Enne valimiste katkestamist antud häältest läks 23,2% Demokraatlikule Blokile.Eesti NSV ajaloo küsimusi. 6 = Вопросы истории Эстонской ССР. 6. Tartu Riiklik Ülikool, [redaktsioonikolleegium: L. Eringson, K. Siilivask, V. Vaga]. Tartu, 1970. Järgnenud Saksa okupatsiooni ajal kõik erakonnad keelustatiKüllo Arjakas, Mati Laur, Tõnis Lukas ja Ain Mäesalu. Eesti ajalugu. Õpik 11. klassile. Tallinn, Koolibri 1991.. Pärast okupatsiooni lõppu ühinesid 30. novembril 1918 ERDE ja Eesti Demokraatlik Erakond ühtseks Eesti Rahvaerakonnaks.

 Viited 

 Välislingid 
Eesti Radikaal-Demokraatliku Erakonna programmi põhijooned

Kategooria:Eesti endised erakonnad